laion/Wikipedia-Exotic huggingface dataset:
ერისტიკა

ერისტიკა (ბერძ. eristikē, ბერძ. eristikē technē-დან — კამათის ხელოვნება) — სოფისტების მიერ შემუშავებული კამათის წარმართვის ხელოვნება. არისტოტელე ერისტიკას არაპატიოსანი საშუალებებით კამათს უწოდებდა. ერისტიკა ავითარებს უნარს დაარწმუნო სხვა ადამიანი გამოთქმული აზრის სისწორეში და შესაბამისად დაითანხმო ადამიანი შეიცვალოს დამოკიდებულება იმ საკითხის მიმართ, რომელიც საჭირო და მიზანშეწონილია. ერისტიკა არ წარმოადგენს მეცნიერების ცალკეულ მიმართულებას, ის უბრალოდ პრაქტიკული ხელოვნების სახესხვაობაა, მისი პრინციპები იცვლება მასწავლებლიდან მოსწავლისკენ. Шопенгауэр А., Эристика или искусство побеждать в спорах. СПб., 1900. Кондаков Н. И., Логический словарь-справочник, 2-е изд., М.: «Наука», 1975, Стр. 692. Радлов Э. Л., Эристика // Энциклопедический словарь Брокгауза и Ефрона: В 86 томах (82 т. и 4 доп.). — СПб., 1890—1907.
რიჩარდ ჰარტშორნი

რიჩარდ ჰარტშორნი (ინგლ. Richard Hartshorne; დ. 12 დეკემბერი, 1899 — გ. 5 ნოემბერი, 1992) — ამერიკელი გეოგრაფი. მოღვაწეობდა ეკონომიკურ და პოლიტიკურ გეოგრაფიაში. 1920 წელს დაამთავრა პრინსტონის უნივერსიტეტი. 1924 წელს მიიღო დოქტორის ხარისხი ჩიკაგოს უნივერსიტეტში. მინესოტის (1924-1940), უისკონსინისა (1941-1970) და აშშ-ის სხვა უნივერსიტეტების პროფესორი. 1949 წელს აირჩეულ იქნა ამერიკის გეოგრაფთა ასოციაციის პრეზიდენტად. იყო ალფრედ ჰეტნერის ქოროლოგიური კონცეფციის მომხრე. ჰარტშორნი თვლიდა, რომ გეოგრაფიის ამოცანა შემოსაზღვრულია მხოლოდ დედამიწის ზედაპირის ტერიტორიული დიფერენციაციის შესწავლით. იგი გეოგრაფიას განიხილავდა, როგორც წმინდა აღწერით მეცნიერებას, რომელსაც არ გააჩნია კვლევის საკუთარი საგანი და მის მთავარ ამოცანად მიიჩნევდა ცალკეული ადგილების თავისებურებების, მათი უნიკალური ნიშნების შესწავლას. მისი შრომებიდან აღსანიშნავია „The nature of geography“ (1939); „Perspective on the nature of geography“ (1959) და სხვა. რიჩარდ ჰარტშორნი — სტატია დიდი რუსული ენციკლოპედიიდან (რუსული)
პარმენ ცახელი

პარმენ ცახელი (დაბ. პარმენ ივანეს ძე თვალჭრელიძე; დ. 9 ივნისი, 1866 წ., სოფ. ცახი — 13 აგვისტო, 1919 წ., ქ. ქუთაისი ) — ქართველი საზოგადო მოღვაწე, მწერალი და პუბლიცისტი. დაიბადა მღვდლის, ივანე თვალჭრელიძის ოჯახში. წერა–კითხვა შინ ისწავლა. ცხრა წლის ასაკში ქუთაისის სასულიერო სასწავლებელში ჩარიცხეს, ათი წლისა უფროსმა ძმამ ანტონმა სტავროპოლში წაიყვანა. სტავროპოლში იგი ექვსკლასიან სამოქალაქო სასწავლებელში სწავლობდა. სამოქალაქო სასწავლებლის დამთავრების შემდეგ პარმენი რაჭაში დაბრუნდა. 1883 წელს თბილისში გადმოვიდა საცხოვრებლად. ამავე წელიწადს გამოაქვეყნა საბავშვო ჟურნალ „ნობათში“ პირველი ლექსი „მარინე“, რომელიც ხალხური ლეგენდის საფუძველზე იყო შექმნილი. „ღირსეულ ლეგენდას ხალხისას ღირსეული კალამი შეხვედრია და მშვენიერია ნაწარმოები შეუმატნია ჩვენი ლიტერატურისათვის“.– წერდა ამ ლექსის თაობაზე მაშინ იაკობ გოგებაშვილი. მაგრამ „მარინე“ საბავშვო ნაწარმოებად არ მიაჩნდა… იგი საბავშვო არ არის და მისი დაბეჭდვა „ნობათში“ ცოტა უადგილო იყო. პარმენ ცახელი თბილისში მასწავლებლის ადგილს ეძებდა. ამ მიზნით გადაწყვიტა მასწავლებლობის უფლების მისაღებად გამოცდების ჩაბარება, მაგრამ ვერ მოახერხა და ისევ სტავროპოლში გაემგზავრა. ძმის შემწეობით იქ ჩააბარა სათანადო გამოცდები და მასწავლებლობის უფლება მიიღო. ის სოფლის მეურნეობით დაინტერესდა და ერთი წლის შემდეგ მოსკოვში გაემგზავრა. იქ შევიდა პეტროვ–რაზუმუნოვის სასოფლო–სამეურნეო აკადემიაში უმაღლესი აგრონომიული განათლების მისაღებად. უსახსრობის გამო აკადემია ვერ დაამთავრა, ისე დაბრუნდა საქართველოში. იგი დიდხანს ასწავლიდა ქართულ ენასა და ლიტერატურას ქუთაისის ვაჟთა კლასიკურ გიმნაზიასა და წმინდა ნინოს სახელობის ქალთა სასწავლებელში. 1904–1905 წლებში მონაწილეობდა სახალხო მოძრაობაში. მის ბინას თავს აფარებნდნენ რევოლუციონერები. თვითონ ავრცელებდა რევოლუციურ პროკლამაციებს, პოლიტიკურ წიგნებს, ინახავდა იარაღს. ცახელმა განიცადა „ თერგდალეულთა“ იდეურ-ესთეტიკური შეხედულებების ზეგავლენა. მისი შემოქმედებითი მრწამსის გამოხატულებაა ლექსები „ნანა“ (1885; აკრძალა ცენზურამ, გამოქვეყნდა 1919), „ქვეყნის ერთგული ის არის“ (1896) და სხვ. ცახელი პოპულარული საბავშვო პოეტი იყო. მისი ლექსები და პოემები („მარინე“ 1883; „ზაალი“, 1884; „შალვას თავგადასავალი“, 1885; „გურგენ რაინდი“, 1893) მაღალი მოქალაქეობრივი და პატრიოტული შეგნებით ზრდიდა ახალგაზრდობას, უნერგავდა მშრომელი ხალხის სიყვარულს, უსამართლობის სიძულვილს. ცახელმა თარგმნა ი. კრილოვის იგავ-არაკები. მოკლეს 1919 წლის 31 აგვისტოს, ქუთაისში. კინწურაშვილი ლ., ქსე, ტ. 11, გვ. 189, თბ., 1987
ორი წმინდა მეჩეთის მცველი

ორი წმინდა მეჩეთის მცველი (არაბ. خادم الحرمين الشريفين Ḫādim al-Ḥaramayn aš-Šarīfayn) — აიუბიდების, ეგვიპტის მამელუქი სულთანების მიერ შემოღებული ისტორიული ტერმინი. ასევე იყენებდნენ ოსმალეთის სულთნებიც. 1986 წელს ტერმინის გამოყენება აღადგინეს საუდის არაბეთის მეფეებმა. ოსმალეთის იმპერიაში ტერმინი გამოიყენებოდა სელიმ I-დან მეჰმედ VI-მდე. დღეისთვის ის ცნობილია როგორც საუდის არაბეთის მეფეების ტიტული, რომელიც აღნიშნავს მათ როლს მუსლიმანების ორი მთავარი მეჩეთის მასჯიდ ალ-ჰარამის მექაში და მასჯიდ ალ-ნაბავის მედინაში დაცვაში. პირველი საუდი მეფე რომელმაც ეს ტიტული 1986 წელს აიღო იყო ფაჰდი ბინ აბდულ-აზიზი. ფაჰდიმ მანამდე წოდება "მისი უდიდებულესობა" შეცვალა ტერმინით "ორი წმინდა მეჩეთის მცველი". მისი მომდევნო და საუდის არაბეთის დღევანდელი მეფე სალმან ბინ აბდულ-აზიზიც იგივე წოდების მატარებელია. ↑ 1.0 1.1 Wood, Paul (August 1, 2005). „Life and legacy of King Fahd“. BBC News. ციტირების თარიღი: April 6, 2011. ↑ 2.0 2.1 Custodian of the Two Holy Mosques King Abdullah bin Abdulaziz. დაარქივებულია ორიგინალიდან — ოქტომბერი 12, 2018. ციტირების თარიღი: April 6, 2011.
ედუარდ წამებული

ედუარდ წამებული (ინგლ. Edward the Martyr; დ. 962 — 18 მარტი, 978) — ინგლისის მეფე 975–978 წლებში. უესექსის დინასტიის წარმომადგენელი. ედგარ მშვიდობისმოყვარისა და მისი პირველი ცოლის, ეთელფლედას ძე. კანონიზირებულია 1001 წელს. პატივს მიაგებენ, როგორც წმინდანს მართლმადიდებლურ, კათოლიკურ და ანგლიკანურ ეკლესიებში. მისი კორონაცია შედგა კინგსტონში 975 წელს. ანგლო-საქსური ქრონიკების ერთი ვერსიის მიხედვით, 978 წლის 18 მარტს (სხვა ვერსიით 979 წელს) ახალგაზრდა მეფე მიწვეულ იქნა დორსეტის საგრაფოში მდებარე კორფის ციხესიმაგრეში, სადაც იმ დროს ცხოვრობდნენ პრინცი ეთელრედი და მისი დედა, განსვენებული ედგარ მშვიდობისმოყვარის მეორე ცოლი — ელფთრიტა (ძვ. ინგლ. Ælfthryth). გადმოცემის მიხედვით ცხენზე ამხედრებული მეფის მოჩვენებითი მისალმებისას, ელფთრიტას მსახურებმა მოულოდნელად ალყაში მოაქციეს იგი და ხელები გაუკავეს, ხოლო ერთ-ერთმა მათგანმა მისთვის ხანჯლის მკერდში ჩაცემა მოასწრო. მეფის დამფრთხალი ცხენი ციხესიმაგრის მიმდებარე ტყის მიმართულებით გაიქცა, როდესაც ცხენიდან გადმოვარდნისას ედუარდს ფეხი უზანგში გაეჭედა. თვითმხილველებმა დაინახეს, თუ როგორ ათრია ცხენმა დაჭრილი მეფე მიწაზე. საბოლოოდ, როდესაც ცხენს დაეწივნენ და მისი გაჩერება მოახერხეს, ედუარდი უკვე ცოცხალი აღარ იყო. შეგიძლიათ იხილოთ მედიაფაილები თემაზე „ედუარდ წამებული“ ვიკისაწყობში. St Edward the Martyr (c959–978/9) St Edward the Martyr king of England, 975–978 დაარქივებული 2019-05-23 საიტზე Wayback Machine. Anglo-Saxon Chronicle A.D. 920–1014
ალფრედ ჰეტნერი

ალფრედ ჰეტნერი (გერმ. Alfred Hettner; დ. 6 აგვისტო, 1859, დრეზდენი — გ. 31 აგვისტო, 1941, ჰაიდელბერგი) — გერმანელი გეოგრაფი. ქოროლოგიის სამეცნიერო სკოლის ფუძემდებელი და მთავარი თეორეტიკოსი. ფერდინანდ ფონ რიხტჰოფენისა და ფრიდრიხ რატცელის მოწაფე. დიდი გავლენა მოახდინა გერმანიაში გეოგრაფიის განვითარებაზე. 1894 წლიდან ლაიფციგის, 1899-1928 წლებში ჰაიდელბერგის უნივერსიტეტების პროფესორი. 1882-1884 და 1888-1890 წლებში იმოგზაურა სამხრეთ ამერიკაში, 1908 წელს — ეგვიპტეში, 1912 წელს — ალჟირსა და ტუნისში, 1913-1914 წლებში სამხრეთ და აღმოსავლეთ აზიაში. აქვს გამოკვლევები ქვეყანათმცოდნეობაში, გეომორფოლოგიაში, კლიმატოლოგიაში, ადამიანის გეოგრაფიაში, გეოგრაფიული სწავლების მეთოდიკაში, გეოგრაფიის ისტორიასა და მეთოდოლოგიაში. 1895 წელს დააარსა და 40 წელს ხელმძღვანელობდა „გეოგრაფიშე ცაიტშრიფტს“ („Geographische Zeitschrift“). ჰეტნერის შრომებში იგრძნობა იდეალისტური ფილოსოფიის დიდი გავლენა. იგი გეოგრაფიას მიაკუთვნებდა სივცობრივ (ქოროლოგიურ) მეცნიერებათა რიცხვს და თვლიდა, რომ მას უნდა შეესწავლა საგნებისა და მოვლენების მხოლოდ სივრცობრივი ურთიერთკავშირი. ჰეტნერი ადამიანს განიხილავდა როგორც ბუნებრივი ლანდშაფტის კომპონენტს, უგულებელყოფდა საზოგადოების ცნებას და მისი განვითარების კანონზომიერებას. ჰეტნერის შრომებმა დიდი გავლენა მოახდინა სხვა ქვეყნების გეოგრაფებზე. Die Einheit der Geographie in Wissenschaft und Unterricht, B.. 1919; Die Geographie. Ihre Geschichte, ihre Wesen und ihre Methoden. Breslau, 1927; Vergleichende Länderkunde. Bd 1—4, Lpz. — B., 1933—35; Gesetzmäßigkeit und Zufall in der Geographie, B., 1935; Allgemeine Geographie des Menschen. Bd 1—3, Stuttg., 1947—57; ალფრედ ჰეტნერი — სტატია დიდი რუსული ენციკლოპედიიდან (რუსული) ალფრედ ჰეტნერი — სტატია ენციკლოპედია ბრიტანიკიდან (ინგლისური) ↑ 1.0 1.1 1.2 1.3 1.4 Deutsche Nationalbibliothek Record #118704273 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 2.0 2.1 Professorenkatalog der Universität Leipzig — 2006. <a href="https://wikidata.org/wiki/Track:Q2111979"></a> ↑ 3.0 3.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 4.0 4.1 Proleksis enciklopedija, Opća i nacionalna enciklopedija — 2009. <a href="https://wikidata.org/wiki/Track:Q3407324"></a> ↑ 5.0 5.1 Brozović D., Ladan T. Hrvatska enciklopedija — LZMK, 1999. — 9272 გვრ. <a href="https://wikidata.org/wiki/Track:Q1264934"></a><a href="https://wikidata.org/wiki/Track:Q429032"></a><a href="https://wikidata.org/wiki/Track:Q18446"></a><a href="https://wikidata.org/wiki/Track:Q1789619"></a>
სულეი მუნტარი

სულეი მუნტარი (დ. 27 აგვისტო, 1984, კონონგო) — განელი ფეხბურთელი, საფეხბურთო კლუბ „მილანისა“ და განის ეროვნული ნაკრების ნახევარმცველი. მუნტარიმ კარიერა იტალიურ „უდინეზეში“ დაიწყო. მოგვიანებით კი ინგლისში, „პორტსმუტში“ გადავიდა. ინგლისიდან მუნტარი 16 მილიონ ევროდ გადავიდა „ინტერნაციონალეში“, საიდანაც ერთი წელი ინგლისურ „სანდერლენდში“ იყო განათხოვრებული. 2012 წლიდან მუნტარიმ „მილანთან“ გააფორმა კონტრაქტი, რომლის მიხედვითაც ის კლუბში 2016 წლის სეზონის ბოლომდე დარჩება. მონაწილეობა აქვსმიღებული სამ მსოფლიო ჩემპიონატზე 2006, 2010 და 2014 წლებში. 2012-13 წლებში იყო ეროვნული ნაკრების კაპიტანი. შეგიძლიათ იხილოთ მედიაფაილები თემაზე „სულეი მუნტარი“ ვიკისაწყობში. ოფიციალური საიტი Sulley Muntari — სტატისტიკა საიტზე Soccerbase.com (ინგლისური) Muntari Stats Page დაარქივებული 2006-09-07 საიტზე Wayback Machine. – RAI Sport Muntari Stats Page დაარქივებული 2007-09-29 საიტზე Wayback Machine. – Gazzetta dello Sport Premier League profile დაარქივებული 2012-10-03 საიტზე Wayback Machine.
გიორგი ვაშაძე

გიორგი ვაშაძე (დ. 8 ივლისი, 1981, ჭიათურა) — ქართველი იურისტი, პოლიტიკოსი. საქართველოს VIII მოწვევის პარლამენტის წევრი (2012–2016). საქართველოს მე-10 მოწვევის პარლამენტის წევრი 2020 წლიდან. დაამთავრა საქართველოს ტექნიკური უნივერსიტეტი სახელმწიფო მართვის სპეციალობით, 2004 წელს ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი, ჰარვარდის ბიზნესის სკოლა ბიზნეს მენეჯმენტის ფაკულტეტი, 2006 წელს — საქართველოს ტექნიკური უნივერსიტეტის მაგისტრატურა სახელმწიფო მართვის სპეციალობით. მუშაობდა სხვადასხვა საპასუხისმგებლო თანამდებობებზე. 2003–2004 წლებში იყო ინტერპოლის ეცბ ინსპექტორი. 2004–2005 წლებში საქართველოს ტერიტორიული მთლიანობის აღდგენის დროებითი კომისიის მოწვეული სპეციალისტი. 2005 წელს საქართველოს იუსტიციის სამინისტროს სამოქალაქო რეესტრის სააგენტოს ჩუღურეთის საპასპორტო და მოსახლეობის რეგისტრაციის სამსახურის უფროსი. 2005–2006 წლებში საქართველოს იუსტიციის სამინისტროს სამოქალაქო რეესტრის სააგენტოს თავმჯდომარის მოადგილე. 2006–2010 წლებში საქართველოს იუსტიციის სამინისტროს სამოქალაქო რეესტრის სააგენტოს თავმჯდომარე. 2010–2012 წლებში საქართველოს იუსტიციის მინისტრის მოადგილე — სამოქალაქო რეესტრის სააგენტოს თავმჯდომარე. 2012-2016 წლებში იყო საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“. ერთიანი ნაციონალურ მოძრაობის ფრაქციის წევრი, საფინანსო-საბიუჯეტო კომიტეტის თავმჯდომარის მოადგილე უმცირესობის კვოტით, საქართველოს პარლამენტის განათლების, მეცნიერების და კულტურის კომიტეტის წევრი, აუდიტის ხარისხის კონტროლისა და შიდა კონტროლის პროცედურების შემმოწმებელი საქართველოს პარლამენტის დროებითი კომისიის წევრი. სამოქალაქო რეესტრის სააგენტოს ხელმძღვანელობისას (საქართველო, 2006–2010) მისი ხელმძღვანელობით განხორციელდა ბიომეტრიული პასპორტების, პირადობის მოწმობების, ციფრული ხელმოწერის, მოქალაქის პორტალის (www.my.gov.ge), ერთიანი დემოგრაფიული რეესტრის, ვიზუალური ამოცნობის, დაჩქარებული მომსახურების, დისტანციური მომსახურების (ონლაინ, დარეკეთ სახლში), Baby Book პროექტები და ა. შ. გიორგი ვაშაძე არის ინოვაციებისა და განვითარების ფონდის (IDF) ერთ-ერთი დამფუძნებელი. იუსტიციის მინისტრის მოადგილის რანგში, გიორგი ვაშაძის ხელმძღვანელობით და უშუალოდ განხორციელებულ პროექტებს შორის ერთ-ერთი ყველაზე წარმატებული იყო იუსტიციის სახლების დაფუძნება (2011 წელს), რომელმაც 2012 წელს გაეროს ყველაზე პრესტიჟული ჯილდო მიიღო საჯარო სამსახურის სფეროში. გარდა ამისა, გიორგი ვაშაძე ჩართული იყოს საბაჟო სამსახურის ზონების გამართვასა და კოორდინაციაში, სადაც მოვაჭრეებს შეეძლოთ დოკუმენტების გამარტივებული ფორმით წარმოება. დაჯილდოებულია ბრწყინვალების საპრეზიდენტო ორდენით (2010) გიორგი ვაშაძე — საქართველოს ბიოგრაფიული ლექსიკონი გიორგი ვაშაძე — საქართველოს პარლამენტის ოფიციალური საიტი (მოძველებული / არქივი / ახალი არქივი) გიორგი ვაშაძე Facebook-ზე ↑ 1.0 1.1 გიორგი ვაშაძე. aghmashenebeli.win. დაარქივებულია ორიგინალიდან — 2021-02-28. ციტირების თარიღი: 7 დეკემბერი, 2020.
ადრასკანი

ადრასკანი (სპარს. ادرسکن) — ქალაქი ავღანეთის ჩრდილო-დასავლეთ ნაწილში. მდებარეობს ჰერათის პროვინციაში, რომელიც წარმოადგენს ადრსაკანის რაიონული ცენტრს. ავღანეთის ქალაქების სია
ბელგიის ეროვნული საფეხბურთო ნაკრები

ბელგიის ეროვნული საფეხბურთო ნაკრები — უეფა-ს წევრი საფეხბურთო ნაკრები, მეტსახელად „წითელი ემშაკები“. ბელგიის ოქროს თაობა იყო 1980-იან წლებში, როდესაც გუნდმა მეორე ადგილზე დაასრულა ევროპის ჩემპიონატი. ამ თაობის აღმავლობის ხანა გაგრძელდა 1990-იანი წლების პირველ ნახევრამდე. ბელგიამ ამ წლებში თითქმის ყველა დიდ ჩემპიონტაზე მიიღო მონაწილეობა. მწვრთენ გაი ტისის ხელმძღვანელობით გუნდმა ასზე მეტი თამაში ჩაატარა და ჩამოყალიბდა ფიზიკურად ძლიერ, კარგად ორგანიზებულ გუნდად, რომელთანაც ყველას უჭირდა თამაში. 1986 წლის მუნდიალზე მათ მიაღწიეს ნახევარფინალამდე, რაც ბელგიის ნაკრებისთვის დღემდე საუკეთესო შედეგად რჩება მსოფლიო ჩემპიონატებზე. ნახევარფინალში ბელგია დაამარცხა დიეგო მარადონას არგენტინამ, რომელიც შემდეგ მეორედ გახდა მსოფლიო ჩემპიონი. მესამე ადგილისთვის მატჩში ბელგია დამარცხდა საფრანგეთის ნაკრებთან. ძირითადი დრო დასრულდა 2-2, მაგრამ დამატებით დროში ბელგიამ 0-2 დათმო. 2003-2012 წლებში ბელგიას მსოფლიოსა და ევროპის ჩემპიონატებზე მონაწილეობა აღარ მიუღია. 2012 წელს ნაკრების მწვრთნელად დაინიშნა ყოფილი ფეხბურთელი მარკ ვილმოტსი, რომელმაც ახალ თაობასთან ერთად 2014 წლის მსოფლიო თასის საგზურის მოპოვება შეძლო, იქ კი ჯგუფური ეტაპის გადალახვა მოახერხა და მეოთხედფინალამდე მიაღწია. ვიკისაწყობში არის გვერდი თემაზე: ბელგიის ეროვნული საფეხბურთო ნაკრები Royal Belgium Football Association Footbel.be website – Belgian national team news website Footbel.be/National team statistics page/ დაარქივებული 2011-04-30 საიტზე Wayback Machine. The Red Devils Archive დაარქივებული 2012-10-14 საიტზე Wayback Machine. RSSSF archive of results 1904– RSSSF archive of most capped players and highest goalscorers RSSSF archive of coaches 1904– ბელგიის ეროვნული საფეხბურთო ნაკრები Twitter-ზე ბელგიის ეროვნული საფეხბურთო ნაკრები Facebook-ზე
ალჟირის ეროვნული საფეხბურთო ნაკრები

ალჟირის ეროვნული საფეხბურთო ნაკრები — აფრიკის კონფედერაციისა და ფიფა-ს წევრი საფეხბურთო ნაკრები. ალჟირის ნაკრებმა თავი გამოიჩინა 1980-იან წლებში, როდესაც მოახერხა ზედიზედ ორ მსოფლიო ჩემპიონატზე მონაწილეობის მიღება, 1982 და 1986 წლებში. ამის შემდეგ, 1990 წელს მათ მიაღწიეს ყველაზე დიდ წარმატებას და მოიპოვეს აფრიკის ერთა თასი. 2010-იან წლებში ალჟირის ნაკრებმა ხელახალი აღმავლობა განიცადა და კვლავ ორჯერ ზედიზედ გავიდა მსოფლიო ჩემპიონატზე 2010 და 2014 წლებში. 2014 წლის მსოფლიო თასზე ალჟირმა პირველად 1982 წლის შემდგომ, შესძლო გოლის გატანა და ამავე ჩემპიონატზე მიაღწია ყველაზე დიდ წარმატებას, დასძლია ჯგუფური ეტაპი. შეგიძლიათ იხილოთ მედიაფაილები თემაზე „ალჟირის ეროვნული საფეხბურთო ნაკრები“ ვიკისაწყობში. Algerian FA დაარქივებული 2009-07-04 საიტზე Wayback Machine. Algeria on FIFA.com დაარქივებული 2014-07-08 საიტზე Wayback Machine. DzFoot Weltfussball დაარქივებული 2007-12-19 საიტზე Wayback Machine. Transfermarkt National Football Teams Algeria's Magic Run - World Cup 1982 დაარქივებული 2012-05-08 საიტზე Wayback Machine. (არაბული ენა)
ტიმ ბლეიკ ნელსონი

ტიმ ბლეიკ ნელსონი (ინგლ. Tim Blake Nelson; დ. 11 მაისი, 1964, ტულსა) — ამერიკელი მსახიობი, რეჟისორი, მომღერალი და მწერალი. დაიბადა ებრაულ ოჯახში. მისი ოჯახი გაექცა ნაცისტებს მეორე მსოფლიო ომის დროს და 1941 წელს ემიგრირდა ამერიკაში. ვიკისაწყობში არის გვერდი თემაზე: ტიმ ბლეიკ ნელსონი ტიმ ბლეიკ ნელსონი კინოფილმების ინტერნეტ-მონაცემთა ბაზაში
მიუნხენი (ფილმი)

მიუნხენი (ინგლ. Munich) — რეჟისორ სტივენ სპილბერგის 2005 წლის პოლიტიკური თრილერი. ფილმმა მიიღო ოსკარის 5 ნომინაცია. ყურადღება!  ქვემოთ მოყვანილია სიუჟეტის და/ან დასასრულის დეტალები. 1972 წელს მიუნხენის ოლიმპიადაზე ებრაელი სპორტსმენები პალესტინელებმა დახოცეს. ისრაელის მთავრობამ ოპერაცია პალესტინის განმათავისუფლებელი ორგანიზაციის წინააღმდეგ ოპერაცია „ღვთის რისხვა“ დაგეგმა. ფილმი ტრაგედიის შემდეგ განვითარებულ მოვლენებზე მოგვითხრობს ერიკ ბანა - ავნერ კაუფმანი დენიელ კრეიგი - სტივი კლარან ჰინდსი - კარლი ომარ მეტუოლი - ალი მეტიუ კაზოვიცი - რობერტი ჰანს ზიხლერი - ჰანსი აილეტ ზურერი - დაფნა კაუფმანი ჯეფრი რაში - ეფრაიმი ჯილა ალმაგორი - ავნერის დედა მატიე ამალრიკი - ლუისი მორიც ბლაიბტროი - ანდრეასი ივან ატალი - ტონი ოფიციალური საიტი „მიუნხენი“ — კინოფილმების ინტერნეტ-მონაცემთა ბაზა (ინგლისური) „მიუნხენი“ — Allmovie-ზე „მიუნხენი“ — Box Office Mojo-ზე „მიუნხენი“ — Metacritic-ზე „მიუნხენი“ — Rotten Tomatoes
ჩილეს ეროვნული საფეხბურთო ნაკრები

ჩილეს ეროვნული საფეხბურთო ნაკრები — კომებოლისა და ფიფა-ს წევრი საფეხბურთო ნაკრები. მსოფლიო ჩემპიონატზე საუკეთესო შედეგი ჰქონდა 1962 წელს, როდესაც ჩილე მასპინძლობდა მსოფლიო ჩემპიონატს. ჩილეს ნაკრებმა დაიკავა მესამე ადგილი. კოპა ამერიკაზე კი 2015 წელს, როდესაც ჩილე მასპინძლობდა ჩემპიონატს და გაიმარჯვა მასში. The official Chilean Football Association web site RSSSF archive of results 1910–2003 RSSSF archive of most capped players and highest goalscorers El Almanaque de Futbol de la Red
რუდოლფი (ანჰალტ-ცერბსტის მთავარი)

რუდოლფ ფონ ანჰალტ-ცერბსტი (გერმ. Rudolf von Anhalt-Zerbst) — ანჰალტ-ცერბსტის მთავარი ასკანიების საგვარეულოდან. რუდოლფი იოახიმ ერნსტისა და მისი მეორე მეუღლის, ელეონორა ფონ ვიურტემბერგის, ჰერცოგ ვიურტემბერგის ქალიშვილის მეხუთე შვილი იყო. 1600 წელს ის სასწავლებლად გაემგზავრა რომში, სადაც შეხვდა პაპ კლემენტ VIII-ს, შემდეგ წავიდა სიცილიაში. თავის ძმასთან, მთავარ ლუდვიგთან ერთად ერთი წელი გაატარა ფლორენციაში. 1601 წლის 21 ნოემბერს რუდოლფი ჩაირიცხა სიენის უნივერსიტეტში. ერთი წლის შემდეგ, 1602 წელს რუდოლფი შვეიცარიის გავლით დაბრუნდა დესაუში. 1606 წელს, ანჰალტის ერთობლივი მართვის შემდეგ, ძმებმა ანჰალტი გაიყვეს: იოჰან გეორგი გახდა ანჰალტ-დესაუს მთავარი, კრისტიანი — ანჰალტ-ბერნბურგის, ლუდვიგი — ანჰალტ-კეთენის, ხოლო რამდენიმე წლის შემდეგ, ავგუსტი გახდა ანჰალტ-პლოცკაუს მთავარი. რუდოლფი გახდა ცერბსტის სამთავროს მმართველი, რომელშიც შედიოდა ამთები , ლინდაუ, როსლაუ და კოსვიგი. რუდოლფის დროს ცერბსტში მრავალი შენობა აშენდა და გარემონტდა სასახლე-რეზიდენცია. რუდოლფი 45 წლის ასაკში გარდაიცვალა და დაკრძალეს ცერბსტის წმ. ბართლომეს ეკლესიაში. 1605 წლის 29 დეკემბერს რუდოლფი დაქორწინდა დოროთეა ჰედვიგა ფონ ბრაუნშვაიგ-ვოლფენბიუტელზე, ჰერცოგ ჰაინრიხ იულიუს ბრაუნშვაიგ-ვოლფენბიუტელის ქალიშვილზე. ამ ქორწინებიდან დაიბადნენ: ქალიშვილი (1606) დოროთეა (1607—1634), დაქორწინდა ჰერცოგ ავგუსტ II ფონ ბრაუნშვაიგ-ვოლფენბიუტელზე (1579—1666) ელეონორა (1608—1680), დაქორწინდა ჰერცოგ ფრიდრიხ ფონ შლეზვიგ-ჰოლშტაინ-ნორბურგზე (1581—1658) ქალიშვილი (1609) 1612 წლის 31 აგვისტოს მისი მეორე მეუღლე გახდა მაგდალენა ფონ ოლდენბურგი, გრაფ იოჰან XVI ფონ ოლდენბურგის ქალიშვილზე. მაგდალენასთან ქორწინებიდან დაიბადნენ: ელიზაბეთი (1617—1639) იოჰან VI (1621—1667), ანჰალტ-ცერბსტის მთავარი, დაქორწინდა პრინცესა სოფია ავგუსტა ფონ შლეზვიგ-ჰოლშტაინ-ჰოტორპზე (1630—1680) Rudolf — Der erste Fürst von Anhalt-Zerbst დაარქივებული 2007-09-28 საიტზე Wayback Machine.
ტონი კუშნერი

ტონი კუშნერი (ინგლ. Tony Kushner; დ. 16 ივლისი, 1956, ნიუ-იორკი) — ამერიკელი სცენარისტი და დრამატურგი. არის ემის, ტონისა და პულიცერის პრემიების ლაურეატი. კუშნერი ებრაული წარმოშობისაა. კუშნერი გეია. მისი პარტნიორია ჟურნალისტი მარკ ჰარისი. შეგიძლიათ იხილოთ მედიაფაილები თემაზე „ტონი კუშნერი“ ვიკისაწყობში. ტონი კუშნერი კინოფილმების ინტერნეტ-მონაცემთა ბაზაში ტონი კუშნერი ბიბლიოთეკის WorldCat კატალოგში
ეთელრედ უწიგნური

ეთელრედ უწიგნური, ეთელრედ II (ინგლ. Ethelred the Unready; დ. 968, უესექსი, ინგლისი — გ. 23 აპრილი, 1016, ლონდონი, ინგლისი) — ინგლისის მეფე 978–1013 და 1014–1016 წლებში. უესექსის დინასტიის წარმომადგენელი. მეფე გახდა თავისი ძმის ედუარდ წამებულის გარდაცვალების შემდეგ. Англо-саксонская хроника 920—1014 гг. Рыжов К.: Все монархи мира. Западная Европа Этельред II Неразумный Оливер Голдсмит. История Англии (в переводе Ф. Силонова). Глава III. Нашествие датчан: от конца Семицарствия до вторжения Вильяма Завоевателя (832—1066 гг.)
ერიკ როთი

ერიკ როთი (ინგლ. Eric Roth; დ. 22 მარტი, 1945, ნიუ-იორკი) — ამერიკელი სცენარისტი. მიღებული აქვს ოსკარი 1994 წელს ფილმისთვის „ფორესტ გამპი“. ერიკ როთი კინოფილმების ინტერნეტ-მონაცემთა ბაზაში
მატიე ამალრიკი

მატიე ამალრიკი (ფრანგ. Mathieu Amalric დ. 25 ოქტომბერი, 1965, ნეიი-სიურ-სენი) — ფრანგი მსახიობი და რეჟისორი. არის სეზარისა და ლუმიერების პრემიის ლაურეატი. შეგიძლიათ იხილოთ მედიაფაილები თემაზე „მატიე ამალრიკი“ ვიკისაწყობში. Mathieu Amalric კინოფილმების ინტერნეტ-მონაცემთა ბაზაში
ივან ატალი

ივან ატალი (ფრანგ. Yvan Attal დ. 4 იანვარი, 1965, თელ-ავივი) — ფრანგი მსახიობი და რეჟისორი. დაიბადა თელავივში ებრაულ-ფრანგულ-ალჟირულ ოჯახში. არის სეზარისა და ლუმიერების პრემიის ლაურეატი. შეგიძლიათ იხილოთ მედიაფაილები თემაზე „ივან ატალი“ ვიკისაწყობში. Mathieu Amalric კინოფილმების ინტერნეტ-მონაცემთა ბაზაში
მასუდ ბარზანი

მასუდ ბარზანი (ქურთ. مەسعوود بارزانی / Mesûd Barzanî; არაბ. مسعود بارزاني; დაბ. 16 აგვისტო, 1946; მეჰაბადი, მეჰაბადის რესპუბლიკა, ირანი) — ერაყის ქურთისტანის პრეზიდენტი და ქურთისტანის დემოკრატიული პარტიის ლიდერი. მასუდ ბარზანი არის ქურთული ნაციონალიზმის ერთ-ერთი ლიდერის, მუსტაფა ბარზანის შვილი. იბრძოდა ფეშმარგას რიგებში ირან-ერაყის ომის დროს ბაღდადის წინააღმდეგ. სადამ ჰუსეინის მმართველობის დამხობის შემდეგ ჩრდილოეთ ერაყში შეიქმნა ქურთული ავტონომიური ერთეული, რომელსაც მართავს 2005 წლიდან. ↑ 1946 წლის 22 იანვრიდან 16 დეკემბრამდე ირანის დასავლეთით ქურთულ პროვინციებს აკონტროლებდა თვითგამოცხადებული ქურთული ერი-სახელმწიფო — მეჰაბადის რესპუბლიკა ↑ Karsh, Efraim (25 April 2002). The Iran–Iraq War: 1980–1988. Osprey Publishing. pp. 1–8, 12–16, 19–82. ISBN 978-1841763712.
კამერუნის ეროვნული საფეხბურთო ნაკრები

კამერუნის ეროვნული საფეხბურთო ნაკრები — აფრიკის კონფედერაციისა და ფიფა-ს წევრი საფეხბურთო ნაკრები. მსოფლიო საფეხბურთო ჩემპიონატის გათამაშებაში მონაწილეობა მიიღო 7-ჯერ (1982, 1990, 1994, 1998, 2002, 2010 და 2014), რაც ყველაზე მეტია აფრიკული ნაკრებების ისტორიაში, თუმცა გუნდი მხოლოდ ერთხელ გაცდა ჯგუფურ ეტაპს. კამერუნი არის ერთადერთი აფრიკული გუნდი, რომელიც გავიდა მსოფლიო ჩემპიონატის მეოთხედფინალამდე, 1990 წლის გათამაშებაში, დამატებით დროში დამარცდა ინგლისის ეროვნულ ნაკრებთან. ვიკისაწყობში არის გვერდი თემაზე: კამერუნის ეროვნული საფეხბურთო ნაკრები Fédération Camerounaise de Football დაარქივებული 2011-02-24 საიტზე Wayback Machine. ოფიციალური საიტი RSSSF archive of results 1960– 2010 World Cup ESPN Profile დაარქივებული 2012-10-26 საიტზე Wayback Machine.